John Lloyd, John Mitchinson

& James Harkin (red.)

QI

1181 FORNUFTSSTRIDIGE FAKTA

sammen med QIs alver:

Anne Miller, Andrew Hunter Murray,

Anna ₧azynski, Dan Schreiber og Alex Bell

Oversatt fra engelsk av H.L.V. Siempre

FONT FORLAG

INNLEDNING

Verden består av fakta, ikke ting.

– LUDWIG WITTGENSTEIN

Ordet «faktum» har en forunderlig historie.

Da det første gang ble brukt på engelsk – som fact – tidlig på 1400-tallet, hadde det en ganske annen betydning enn i dag. Ordet kommer fra det latinske facere, «å gjøre, eller lage», og betydde «noe gjort» – en «gjerning» eller en «handling». De første hundre årene innebar det stort sett noe negativt.

«Fakta» var i sin tid ikke så mye sanne som de var dårlige. Verden, sannheten og særlig språket er stadig i bevegelse. I dag bruker vi «faktum» som betegnelse på noe sant – noe som faktisk har skjedd. Men som skarpe seere av TV-serien QI vil vite, har selv ikke de beste fakta evig liv.

Om hundre år vil det faktum at en fotballspiller har tre ganger større sjanse for å bli bitt av Luis Suárez enn av en slange, være meningsløs, og ingen vil bry seg om at fire ganger så mange barn ble døpt Walter på grunn av Breaking Bad.

På den andre siden er det sannsynlig at bier fortsatt vil ha fem øyne.

Og du vil fremdeles ikke kunne nynne og plystre samtidig.

For oss er slike fakta undringens valuta, vekslemynten som kreves for å åpne forbindelsen mellom dagliglivet og det viltre og mystiske universet hinsides oss.

Far videre, du reisende – og kle deg godt! Vinden som kommer fra Melkeveiens sentrum, suser i over tre millioner kilometer i timen …

John Lloyd, John Mitchinson & James Harkin

Et faktum er en guddommelig åpenbaring,

og for hvert faktum i livet burde mennesket

reise et tempel til undring og glede.

– RALPH WALDO EMERSON (1803–82)